is de nn nb pt en en en en en en en hu en en en fr en en en sv en en en tr en en en en en ca en en en en en en en en en en en en es lv en en en en ar en en en hu hu is fi is lt is da is cs ceb is is hbs_lat is is is is tr kw is is pt cs is is pl is is is is is is is is tr is es is es is is is is is is tr is is is is is is is fi hu hbs_lat is es is is es is es pt is is is en is en bn is hu is fi is lt is da is cs ceb is is hbs_lat is is is tr kw is is is is is is is is is is is is is is is is is is is is is is is is is is is is is is is is is is is is is is is cs is is is is is is is is is is is is is is is is en is en is is is is is is is is is is en is is is hbs_lat is is is is hbs_lat hbs_lat en is is is is is is is is is is is is is is is is is en is is is is is is is is is is is is is is is is is is is is is is is is en en is is is is pt is is it is es hu de en de en hu en is is is is de da is is en is is is is is de en is is gn is es is war is hbs_lat is pt en is vi
Spurt og svarað | Íbúðalánasjóður
Í reiknivélum okkar getur þú borið saman lánakosti, reiknað kostnað við breytingu á lánstíma og reiknað ÍLS lán
Okkar hlutverk er að stuðla að jafnvægi á húsnæðismarkaði og að allir hafi jafna möguleika á að eignast húsnæði
Í mánaðarskýrslu Íbúðalánasjóðs er fjallað ítarlega um íbúðamarkaðinn, leigumarkaðinn, lánamarkaðinn og byggingamarkaðinn.
Réttur til vaxtabóta stofnast vegna vaxtagjalda af lánum:
Vegna verulegra endurbóta á íbúðarhúsnæði þegar tekið er lán hjá Íbúðalánasjóði
Vegna kaupa á eignarhlut í almennri kaupleiguíbúð
Réttur til vaxtabóta er bundinn við eignarhald á einni íbúð til eigin nota.
Hann fellur niður þegar íbúðarhúsnæði telst ekki lengur til eigin nota.
Eigi maður fleiri en eina íbúð á hann einungis rétt á vaxtabótum með einni, þ.e. þeirri sem ætluð er til eigin nota.
Ef íbúðarhúsnæði er selt án þess að hafin sé bygging eða fest kaup á íbúðarhúsnæði til eigin nota á sama ári, fellur réttur til vaxtabóta niður frá þeim tíma sem sala átti sér stað.
Vaxtabótum er skipt til helminga milli hjóna og sambýlisfólks.
Hvað er gott að vita um höfuðstólsleiðréttinguna?
Þegar leiðréttingu er ráðstafað inn á lán er það gert í þeirri röð sem lög um leiðréttinguna ákveða. Röðin er eftirfarandi:
Ógreiddir gjalddagar, fyrst elsti, í eftirfarandi röð:
Ógreiddir vextir auk verðbóta á ógreidda vexti
Ógreiddur höfuðstóll auk verðbóta á ógreiddan höfuðstól
Áfallnir vextir og verðbætur áfallinna vaxta
Greiðsla inn á vanskil:
Eingöngu er greitt inn á vanskil á því láni sem leiðrétting ráðstafast inn á. Það er ekki greitt inn á vanskil á síðari veðréttum
Athygli greiðenda skal vakin á því að fyrsti gjalddagi eftir leiðréttingu verðtryggðra húsnæðislána er ekki dæmigerður vegna greiddra vaxta og verðbóta á útreiknuðum gjalddaga. Annar gjalddagi eftir leiðréttingu gefur betri mynd varðandi framtíðargreiðslubyrði leiðréttra húsnæðislána.
Á greiðsluseðlum fasteignaveðlána sem hafa fengið leiðréttingu á höfuðstól skv. lögum um leiðréttingu verðtryggra fasteignalána, er nú að finna upplýsingar um eftirstöðvar leiðréttingahluta lánsins. Þessi tilgreining er eingöngu til upplýsinga fyrir greiðanda. Ríkissjóður er greiðandi leiðréttingahluta lánsins og munu eftirstöðvar á greiðsluseðlinum endurspegla greiðslur úr ríkissjóði. Áætlað er að síðasta greiðsla úr ríkissjóði verði í janúar 2016.
Þess ber að geta að þrátt fyrir að láni hafi verið skipt upp í frum- og leiðréttingahluta er skuldari þess ávallt ábyrgur fyrir láninu í heild þó svo að Ríkissjóður hafi tekist á hendur að greiða af leiðréttingahluta. Þrjár ástæður geta orðið til þess að eftirstöðvar leiðréttingahluta láns verði sameinaðar frumhluta lánsins að nýju. Ástæðurnar eru:
fasteign sú sem leiðrétt lán hvílir á er seld nauðungarsölu
bú greiðanda leiðrétts láns tekið til gjaldþrotaskipta
ekki fæst heimild í fjárlögum fyrir greiðslu á leiðréttingahluta láns
Ríkisskattstjóri gefur upplýsingar varðandi leiðréttingu verðtryggðra fasteignalána og heldur úti síðunni leiðrétting.is. Þar má finna upplýsingar um stöðu umsókna, ráðstöfun, kynningamyndbönd og svör við helstu spurningum varðandi leiðréttingu verðtryggðra fasteignaveðlána. Einnig má sjá ráðstöfun leiðréttingarfjárhæðar inn á lán hjá Íbúðalánasjóði á greiðsluyfirliti á Mínum síðum.
Meðferð leiðréttra fasteignaveðlána við sölu fasteigna
Yfirtaka leiðréttra fasteignaveðlána heimil
Leiðréttingahluti fylgir við yfirtöku
Ekki heimilt að yfirtaka eingöngu frumhluta leiðrétts láns
Gert er ráð fyrir að aðilar semji sín á milli um hvernig skuli fara með greiðslu vegna leiðréttingahluta láns
Ekki er litið til stöðu leiðréttingahluta láns við mat á greiðslustöðu
Fyrirvari vegna yfirtöku leiðrétts fasteignaveðláns kemur fram á bakhlið yfirlýsingarblaðs um yfirtöku og þarf að undirrita sérstaklega
Heimilt að flytja leiðrétt fasteignalán, frum- og leiðréttingahluta samkvæmt þeim lánareglum sem gilda fyrir um flutning veðlána hjá sjóðnum
Ekki er tekið tillit til fjárhæðar leiðréttingahluta láns við mat á greiðslugetu, veðstöðu eða hámarksfjárhæð lána
Heimilt er að veita skilyrt veðleyfi þegar greiða á upp frumhluta leiðrétts láns
Að jafnaði skal flytja lán á fasteign í eigu skuldara en eigi skuldari ekki aðrar fasteignir né hyggir á kaup fasteignar er heimilt að veita veðbandslausn og getur því lánið tímabundið verið veðlaust.
Er hægt að sækja um skattfrjálsa greiðslu viðbótarlífeyrissparnaðar inn á höfuðstól húsnæðislána?
Heimilt er upp að vissu hámarki að ráðstafa greiddum viðbótarlífeyrissparnaði til að greiða inn á höfuðstól veðlána sem tekin voru vegna öflunar (kaupa eða byggingar) á íbúðarhúsnæði til eigin nota. Heimilidin nær bæði til eigin framlags launþega og framlags launagreiðanda, upp að ákveðinni fjárhæð og iðgjaldshlutfalli. Úttekt úr séreignarsjóði í þessu skyni og innan þeirra marka sem um þær gilda teljast ekki til skattskyldra tekna rétthafa.
Sækja þarf um þessa ráðstöfun á www.leidretting.is. Heimildin tekur til framlaga í séreignarsjóð af iðgjaldsstofni á launatímabilum frá 1. júlí 2014 til 30. júní 2017.
Fylla þarf út rafræna umsókn á vefnum, leidretting.is. Ein umsókn er fyrir hvern einstakling hvort sem hann er einhleypur, í hjúskap eða sambúð. Ef umsækjandi er í hjúskap eða skráðri sambúð birtist nafn maka einnig í umsókninni. Ef umsækjandi uppfyllir skilyrði til samsköttunar en nafn maka birtist ekki í umsókninni þarf að bæta því við.
Gefa þarf upplýsingar um hvernig ráðstöfun skuli háttað en eftir það verður framkvæmdin vélræn. Athugið að ef umsækjandi vill breyta umsókn sinni að einhverju leyti þarf að tilkynna um það á sama hátt. Alltaf er hægt að sjá hver staða umsóknar er og hvernig henni hefur verið breytt undir flipanum samskipti á vefsíðunni.
Umsækjendur þurfa að gera grein fyrir óskum sínum um þessa ráðstöfun. Umsóknin er yfirfarin og upplýsingum miðlað til vörsluaðila lífeyrissparnaðar sem sjá um að greiða inn á þau veðlán sem um ræðir. Skilyrði er að iðgjöld hafi verið greidd til vörsluaðilanna, fyrr er ekki greitt inn á lánin.
Umsókn þarf að berast fyrir 1. september 2014 til að gilda frá launatímabilinu sem hefst 1. júlí sama ár. Umsóknir sem berast eftir 1. september 2014 taka gildi frá því að þær berast, og taka til launatímabila frá sama tíma.
Ef einhverjar breytingar verða sem varða ráðstöfun séreignarsparnaðar, s.s. breytingar á hjúskaparstöðu, veðlánum, séreignarsjóði eða einhverju því sem hér skiptir máli þurfa umsækjendur að breyta umsókn sinni. Það er gert með því að fara inn á umsóknarvefinn www.leidretting.is
Lánveitendur skulu ráðstafa greiðslum frá vörsluaðilum inn á höfuðstól valinna lána. Séu lán í vanskilum fer um greiðsluna eftir hefðbundinni greiðsluröð samkvæmt lánaskilmálum. Hafi umsækjandi notið greiðslujöfnunar ráðstafast greiðslur fyrst inn á skuld á jöfnunarreikningi.
Ekki þarf að greiða uppgreiðslugjald af ráðstöfun séreignasparnaðar inn á húsnæðislán.
Þegar umsækjandi hefur sótt um og fengið staðfestingu frá RSK og Lífeyrissjóði er ekkert að vanbúnaði að byrja greiðslur. Greiðslurnar sem berast koma frá Lífeyrissjóði a.m.k. 4x á ári og þarf fyrst að fá samþykkt frá RSK áður en Lífeyrissjóður greiðir inn á lánið.
Viðskiptavinir sjóðsins geta séð yfirlit yfir ráðstöfun séreignarsparnaðar á síðunni leiðrétting.is sem Ríkisskattstjóri heldur úti. Einnig geta viðskiptavinir nálgast greiðsluyfirlit á Mínum síðum.
Íbúðalánasjóður getur alltaf tekið á móti greiðslum og ráðstafað þeim inn á lánin, hvort sem greiðsluglugginn er opinn eða lokaður.
Greiðslugluggar lána Íbúðalánasjóðs eru opnir frá og með deginum eftir eindaga og þar til 10 dögum fyrir næsta gjalddaga.
Lán með 12 gjalddaga á ári:
Greiðslugluggi opnast 5. janúar
Greiðslugluggi lokast 21. janúar
Lán með 4 gjalddaga á ári:
Greiðslugluggi opnast 5. janúar
Greiðslugluggi lokast 21. mars
Í þeim tilvikum þar sem hluti af ráðstöfun viðbótarlífeyrissparnaðar hefur ráðstafast í vexti, gefst viðskiptavinum sem eru með lán með uppgreiðsluþóknun kostur á að greiða umframgreiðslu inn á viðkomandi lán án uppgreiðsluþóknunar. Umframgreiðslan má þó aldrei vera hærri en sú upphæð sem fór til greiðslu vaxta. Jafnframt á framangreint ekki við hafi viðbótarlífeyrissparnaði verið ráðstafað inn á vanskil. Hægt er að óska eftir heimild til umframgreiðslu án uppgreiðsluþóknunar með því að senda tölvupóst á netfangið ils@ils.is.  Við munum þá hafa samband og veita nánari leiðbeiningar.
Hver eru áhrifin ef ég lendi í vanskilum?
Verði dráttur á greiðslu afborgana og/eða vaxta og verðbóta eða kostnaðar ber að greiða hæstu lögleyfðu dráttarvexti til greiðsludags og allan kostnað af innheimtu vegna vanskila.
Verði vanskil veruleg getur skuldari átt á hættu að veðið verði selt nauðungarsölu til fullnustu skuldarinnar.
Ítrekunargjald:  950 kr. í hvert sinn fyrir hvert lán
Gjald vegna greiðsluáskorunar:  7.500 kr. auk vsk. á hverja greiðsluáskorun
Gjald vegna nauðungarsölubeiðni: 3.000 kr. auk vsk. fyrir hverja beiðni
Gjald fyrir kröfulýsingu í uppboðsandvirði: 7.500 kr. auk vsk.
Kostnaður við birtingu greiðsluáskorunar: Að lágmarki 1.656 kr. fyrir hverja greiðsluáskorun
Nauðungarsölugjald í ríkissjóð: 1% þeirrar fjárhæðar sem krafist er fullnustu á, þó að lágmarki 17.100 kr. og að hámarki 58.000 kr.
Annar kostnaður getur einnig falist í málskostnaði, réttargjöldum, lögmannslaunum eða öðrum kostnaði sem til kann að falla vegna innheimtu skuldarinnar.
Get ég fallið frá lántöku?
Frá því að ÍLS-veðbréf er undirritað hefur skuldari 14 daga til þess að falla frá lánssamningi án þess að tilgreina ástæðu.
Skuldari þarf að tilkynna Íbúðalánasjóði það áður en fresturinn rennur út ef hann ætlar sér að nýta sér rétt sinn. Tilkynningin þarf að vera skrifleg og send með sannanlegum hætti.
Ef skuldari nýtir sér rétt sinn til að falla frá samningi og andvirði lánsins hefur þegar verið ráðstafað til skuldara ber honum að endurgreiða Íbúðalánasjóði höfuðstól að frádregnu lántökugjaldi, áfallna vexti og verðbætur frá því að lánið var greitt út og til þess dags þegar höfuðstóll er endurgreiddur. Endurgreiðslan verður að fara fram innan 30 daga frá því að skuldari sendir Íbúðalánasjóði tilkynningu um að hann hyggist falla frá samningi. Ef neytandi greiðir ekki innan tilskilins frests eða greiðir ekki að fullu greiðslur til Íbúðalánasjóðs er litið svo á að hann hafi fallið frá rétti til að falla frá lánssamningnum og samningurinn sé því í fullu gildi.
Hafi andvirði lánsins verið ráðstafað að hluta til eða í heild til greiðslu á öðrum kröfum, samkvæmt beiðni skuldara, ber hann sjálfur ábyrgð á og greiðir kostnað af uppgjöri vegna þeirra krafna ef um slíkt er að ræða.
Lánar Íbúðalánasjóður til allra fasteignakaupa?
Eingöngu er lánað út á samþykkt íbúðarhúsnæði og ekki er lánað út á eignir þar sem kaupverð og/eða fasteignamat er hærra en 40 milljónir.
Get ég átt tvær íbúðir með láni frá Íbúðalánasjóði?
Hver og einn getur aðeins átt eina íbúð með láni frá Íbúðalánasjóði nema í sérstökum tilfellum.
Er hægt að greiða inn á lán?
Já það er hægt að greiða inn á lán Íbúðalánasjóðs, þó ber að athuga að lánin geta verið með uppgreiðsluþóknun.
Hvenær er fyrsti vaxtadagur?
Fyrsti vaxtadagur er 5 dögum eftir að lán er samþykkt.
Hvenær er fyrsti gjalddagi á láninu?
Gjalddagi ÍLS-veðbréfa er 1. hvers mánaðar. Fyrsti gjalddagi getur verið frá 30-60 dögum eftir fyrsta vaxtadag. T.d. ef fyrsti vaxtadagur er 10. janúar þá er fyrsti gjalddagi 1. mars.
Hvað eru verðbætur og verðtrygging?
Verðtryggð lán breytast jafnt og þétt samhliða þeirri vísitölu sem tilgreind er á skuldabréfi. Vísitala breytist til samræmis við verðlag (verðbólgu) í landinu og misjafnt er hvað lagt er til grundvallar í hverri vísitölu fyrir sig. Þær vísitölur sem eru algengastar á lánum eru neysluverðsvísitala, byggingarvísitala og lánskjaravísitala.
Hvernig á að bera saman mismunandi íbúðalán?
Einfalt er að bera saman bein kjör lánanna (vexti, lánstíma, verðtryggingu, tegund láns, gjald fyrir greiðsluseðla) í reiknivélinni Yfirtaka lána og finna besta lánið eða bestu lánasamsetninguna. Að fleiru er að hyggja varðandi mat á lánunum svo sem þjónustu eftir að lánið er tekið t.d. greiðsluerfiðleikaúrræðum, skilyrði fyrir viðskiptum, uppgreiðslugjaldi, hvort um er að ræða föst kjör eða kjör með endurskoðunarákvæðum, veðhlutfall, hámarkslán o.fl. Hér er ekki hægt að reikna upp á krónu hvort kemur betur út og geta atriði sem koma einum vel komið öðrum illa o.s.frv. Lántakinn þarf því að vega og meta alla þætti sem máli geta skipt.
Er leyfilegt að skuldbreyta láni sem hvílir framar en lán Íbúðalánasjóðs?
Íbúðalánasjóður hefur ávallt heimilað skuldbreytingar á lánum sem hvíla á fremri veðrétti. Lántaki getur því breytt eða greitt upp lán sem hvílir á undan láni Íbúðalánasjóðs með nýju láni.
Hleypir Íbúðalánasjóður öðrum lánum fram fyrir sig?
Já, en ekki fram fyrir ÍLS-veðbréf og lán byggingarsjóðs verkamanna, ekki er heimilt að víkja fyrir gjaldeyrislánum og ekki er heimilt að víkja fyrir lánsveði. Miðað er við að nýja lánið sem sett er á undan eldri lánum sjóðsins og eldri lánin geti samtals numið allt að hámarksláni sjóðsins, 30.000.000.
Þarf lán Íbúðalánasjóðs að vera á 1. veðrétti?
Íbúðalánasjóður gerir ekki kröfu um 1. veðrétt. Ef eldri lán eru yfirtekin á fyrri veðréttum og/eða ný tekin til viðbótar og sett á veðrétt framar Íbúðalánasjóði skerðist upphæð nýja Íbúðalánasjóðslánsins um krónu á móti krónu. Ef t.d. er yfirtekið lán með eftirstöðvar sem nema kr. 1.000.000 á 1. veðrétti getur lán sjóðsins að hámarki orðið 29.000.000 kr. eða sem nemur hámarksláni á hverjum tíma (nú 30.000.000 kr.). Lán Íbúðalánasjóðs þurfa einnig að vera innan við 80% af kaupverði eignar. Oft veita lánastofnanir betri kjör eftir því sem lán hvíla framar á veðréttum og er algengt að fólk taki t.d. lífeyrissjóðslán á 1. veðrétt og ÍLS-veðbréf til viðbótar.
Er leyfilegt að skuldbreyta lánum Íbúðalánasjóðs, t.d. breyta lánum með 5,1% vöxtum í núverandi vexti?
Íbúðalánasjóður býður ekki upp á skuldbreytingar á eldri lánum. Ný lán eru aðeins veitt í tengslum við kaup á húsnæði, nýbyggingar og endurbætur á eldra húsnæði. Öll lán eru með föstum vöxtum út lánstímann.
Hve hátt er lánshlutfallið hjá Íbúðalánasjóði?
Hægt er að fá lánað allt að 80% af kaupverði.
Borgar sig að fara í endurfjármögnun?
Með reiknivélinni Samanburður lána/Yfirtaka lána getur þú reiknað út hvort endurfjármögnun borgar sig miðað við kjör lánsins. Athugaðu að fleiri þættir spila inn í mat á því hvort endurfjármögnun er skynsamleg eins og t.d. ákvæði um endurskoðun á kjörum, skilyrði fyrir viðskiptum, uppgreiðslugjald o.fl. Bæta verður við útreikningana gjöldum vegna nýrra lántöku alls 1% af lánsfjárhæð.
Var þessi síða gagnleg?
Hvað mætti betur fara ?
Borgartúni 21, 105 Rvk.
Ártorgi 1, 550 Sauðárkróki
Mest skoðað á vefnum
Fáðu beint samband við þjónustufulltrúa og mínar síður
Hringdu í síma 569 6900 eða fáðu beint netsamband við þjónustufulltrúa.
Opnunartími þjónustuvers er milli 09:00 – 16:00 alla virka daga.
Einnig er hægt að skoða stöðu lána á mínum síðum.
Láttu í þér heyra. Sendu okkur fyrirspurn, ábendingu, hrós eða kvörtun hér á vefnum.
Þessi síða notar vafrakökur